Mandela se kritiek 'n 'giftige aanval', sê DA | Maroela Media
Mandela se kritiek 'n 'giftige aanval', sê DA
'n Skermskoot van die DA se advertensie: "Only the DA can bring the change we need to move forward again." Foto: DA/Youtube
Die DA het Maandag reageer op kritiek oor die gebruik van oudpres. Nelson Mandela se stem in sy verkiesingsveldtog-advertensie.
Volgens die DA is Mandla Mandela, Mandela se kleinseun, se kritiek 'n "giftige aanval" en 'n "belediging van die beginsels waarvoor Mandela self gestaan het".
"Nelson Mandela is 'n nasionale ikoon," het Refiloe Nt'sekhe, die DA se woordvoerder, gesê. "As ons nasie se eerste demokratiese president behoort sy nalatenskap, en die belangrike demokratiese beginsels waarvoor hy geveg het, aan alle Suid-Afrikaners."
Mandela het vroeër uitgevaar oor die gebruik van sy oupa se stem en gesê die DA moet nie die kiesers "bedrieg" nie en eerder die stemme van sy eie leiers Tony Leon, Helen Zille en Mmusi Maimane gebruik onder wie se leierskap die DA "sedert 1994 'n laer vir wit bevoorregtes byeengebring het".
Mandela het bygevoeg dat die gebruik van sy oupa se stem "blatante misbruik", "veragtelik en oneerlik" en "'n belediging en aantasting van [Nelson Mandela se] geskiedenis, sy verkose party, sy nalatenskap en die waardes waarvoor hy gestaan het" is.
"uNkosi Dalibhunga was vir lewe lank, tot sy dood toe – as beroep, en in die hiernamaals – 'n lojale en toegewyde lid van die ANC," het Mandela van sy oupa gesê.
Nt'sekhe het in reaksie gesê "die DA is die enigste party wat vandag in Suid-Afrika utata Madiba se nalatenskap verwesenlik".
"Wat hierdie nare aanval egter demonstreer is dat die ANC verander het. Dit is nie Madiba se party, verbind tot die bou van 'n verenigde en voorspoedige Suid-Afrika nie," het Nt'sekhe gesê.
Sy het bygevoeg dat Mandela welkom is om die Onafhanklike Verkiesingskommissie te nader oor die advertensie.
Die advertensie beeld 'n kieser uit wat aan Nelson Mandela dink voordat hy sy stem uitbring. Die advertensie is vanaand vir die eerste keer op televisie te sien, maar is reeds aanlyn beskikbaar op Youtube.
Kind by winkelsentrum doodgery
DA, julle "ou brekers"- ek voorspel die DA gaan bitter goed doen in die komende munisipale verkiesing en ook in die 2019 nasionale verkiesing. In my opinie die enigste party wat die nodige steun geniet, en KAN geniet, indien daar die wil is, en in bree trekke 'n diverse, verenigde en vooruitstrewende SA tot stand kan bring en KAN VOLHOU en die potensiaal van SA kan ontgin-al het hul ook hul effense tekortkominge soos enige ander organisasie. Viva Mmusi, viva!! In my opinie is die DA heeltemal geregtig daarop om Madiba se stem te gebruik en NIEMAND ANDERS NIE! Die… Lees meer »
Skerp DA!!!Hoop Nando's se Personnel korps stem ook vir DA!
Snaaks dat die familie dit opgetel het, hulle is so besig om onderling te baklei oor Nelson se erfgeldjies. Shame, die patete kon nooit in Nelson se skoene staan nie.
Oud president Mandela was die leier van die ANC. Te veel mense wil van hom 'n kultus-figuur maak, verhewe bo enige menslike foute of standpunt. Die DA probeer nou te hard of dra dit 'n ANC-foto in die goue hartjie aan 'n ketting om die nek?
Oud president Mandela was en is die enigste mens wat kalmte en besrisping kom uitoefen. Hy kon n klomp wat opruk terug bring tot bedaring. Ek glo in my hart hy sou nie vandag n gelukkige man gewees het met dit wat nou aangaan nie. Ek glo nie die ANC soos hy vandag te werk gaan is wat hy geplan het nie. Maar dit is nou my beskeie opinie. Dus as die DA staan waarvoor Nelson Mandella geveg het. Is dit dalk al wat nodig is om die land weer te kry dat elke mens wat ook al jou kleur… Lees meer »